###### Ministru kabineta noteikumu projekta „Noteikumi par valsts akciju sabiedrības „Ceļu satiksmes drošības direkcija” normatīvajos aktos noteikto pakalpojumu cenrādi” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums |  Ministru kabineta 2012.gada 4.septembra noteikumi nr.619 „Noteikumi par atpūtas kuģu vadītāju apmācību, sertificēšanu un reģistrāciju” nosaka jaunus VAS „Ceļu satiksmes drošības direkcija” pakalpojumus, kuru izcenojumi ir nosakāmi ar Ministru kabineta noteikumiem, pamatojoties uz Ceļu satiksmes likuma 4.panta piekto daļu. PVN standartlikme samazināta no 22 procentiem uz 21 procentu ar 2012.gada 24.maija likumu „Grozījumi likumā „Par pievienotās vērtības nodokli”” un līdz ar to ir jānosaka CSDD pakalpojumu izcenojumi atbilstoši spēkā esošajai PVN likmei. Euro ieviešanas kārtības likuma 30.pants nosaka tiesību aktu projektu sagatavošanu, realizējot pāreju uz euro. |
|  2. |  Pašreizējā situācija un problēmas |  Ministru kabineta noteikumu projekts „Noteikumi par valsts akciju sabiedrības „Ceļu satiksmes drošības direkcija” normatīvajos aktos noteikto pakalpojumu cenrādi” (turpmāk – noteikumu projekts) sagatavots, pamatojoties uz Ceļu satiksmes likuma 4.panta piekto daļu un ievērojot ar Ministru kabineta 2012.gada 4.septembra noteikumiem nr.619 „Noteikumi par atpūtas kuģu vadītāju apmācību, sertificēšanu un reģistrāciju” noteiktos jaunos pakalpojumus atpūtas kuģu vadītāju sertifikācijā. Noteikumu projekts sagatavots izdošanai jaunā redakcijā, jo ir stājusies spēkā cita pievienotās vērtības nodokļa likme, kā rezultātā attiecīgi jāprecizē visu CSDD sniegto pakalpojumu izcenojumi. Euro ieviešanas kārtības likuma 30.pants nosaka tiesību aktu projektu sagatavošanu, realizējot pāreju uz euro, līdz ar to, ir sagatavots jauns noteikumu pielikums CSDD pakalpojumu izcenojumiem izteiktiem euro, kas stāsies spēkā ar 2014.gada 1.janvāri. Pakalpojumu cenrādis ar izcenojumiem euro aprēķināts, ievērojot Euro ieviešanas kārtības likuma 6.panta prasības. |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība | Noteikumu projekts nosaka valsts akciju sabiedrības „Ceļu satiksmes drošības direkcija” to pakalpojumu izcenojumus, kas noteikti Ceļu satiksmes likumā un uz tā pamata izdotajos Ministru kabineta noteikumos, Jūras kodeksā un uz tā pamata izdotajos Ministru kabineta noteikumos, kā arī citos ārējos normatīvajos aktos. Tiem CSDD pakalpojumiem, kuri tiek sniegti valsts pārvaldes funkciju ietvaros, pievienotās vērtības nodokli (turpmāk – PVN) nepiemēro saskaņā ar Pievienotās vērtības nodokļa likuma 3.panta astoto daļu. Savukārt pārējiem CSDD sniegtajiem pakalpojumiem PVN ir piemērojams Pievienotās vērtības nodokļa likumā noteiktajā vispārīgajā kārtībā, proti, ir piemērojama PVN standartlikme 21 procenta apmērā. Euro ieviešanas kārtības likuma 30.pants nosaka tiesību aktu projektu sagatavošanu, realizējot pāreju uz euro, līdz ar to, ir sagatavots jauns pielikums CSDD pakalpojumu izcenojumiem izteiktiem euro, kas stāsies spēkā ar 2014.gada 1.janvāri. Sagatavojot precizēto projektu, ņemti vērā Finanšu ministrijas, Tieslietu ministrijas, Labklājības ministrijas, Valsts kancelejas un Pārresoru koordinācijas centra izteiktie iebildumi. Anotācijai pievienots jauno pakalpojumu pašizmaksas aprēķins. |
|  5. |  Projekta izstrādē iesaistītās institūcijas |  Valsts akciju sabiedrība „Ceļu satiksmes drošības direkcija” un Latvijas Zēģelētāju Savienība. |
|  6. |  Iemesli, kādēļ netika nodrošināta sabiedrības līdzdalība | Ministru kabineta tiesību akta projekts nav saistīts ar CSDD pakalpojumu izcenojumu palielināšanu, līdz ar to neskar trešo personu intereses. |
|  7. |  Cita informācija |   |
|  **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Noteikumu projekts attiecas uz ikvienu personu, kas izmanto CSDD sniegtos pakalpojumus. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
|  3. |  Tiesiskā regulējuma finansiālā ietekme | Projekts šo jomu neskar. |
|  4. |  Tiesiskā regulējuma nefinansiālā ietekme | Projekts šo jomu neskar. |
|  5. |  Administratīvās procedūras raksturojums | Projekts šo jomu neskar. |
|  6. |  Administratīvo izmaksu monetārs novērtējums | Projekts šo jomu neskar. |
|  7. |  Cita informācija |  Nav. |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Valsts akciju sabiedrība „Ceļu satiksmes drošības direkcija”.  |
|  2. |  Projekta izpildes ietekme uz pārvaldes funkcijām | Ievērojot ar Ministru kabineta 2012.gada 4.septembra noteikumiem nr.619 „Noteikumi par atpūtas kuģu vadītāju apmācību, sertificēšanu un reģistrāciju” noteiktos jaunos pakalpojumus atpūtas kuģu vadītāju sertifikācijā, palielinās CSDD funkciju apjoms. |
|  3. |  Projekta izpildes ietekme uz pārvaldes institucionālo struktūru. | Saistībā ar projekta izpildi nav nepieciešams veidot jaunas institūcijas. |
|  4. |  Projekta izpildes ietekme uz pārvaldes institucionālo struktūru. | Saistībā ar projekta izpildi nav plānots likvidēt esošo institūciju. |
|  5. |  Projekta izpildes ietekme uz pārvaldes institucionālo struktūru. | Saistībā ar projekta izpildi nav plānots reorganizēt esošo institūciju.  |
|  6. |  Cita informācija |  Nav. |

Anotācijas III, IV, V un VI sadaļas – projekts šīs jomas neskar.

Satiksmes ministrs A.Matīss

Vīza:

Valsts sekretāra vietā

Valsts sekretāra vietniece Dž.Innusa

12.09.2013 10:25

675

R.Nīmanis, 67025719

reinis.nimanis@csdd.gov.lv